钦定古今图书集成/明伦汇编/闺媛典/第353卷 > 《酬刘长史名士悦倾城》刘缓敬
## 钦定古今图书集成/明伦汇编/闺媛典/第353卷 > 《酬刘长史名士悦倾城》刘缓敬

不信巫山女，不信洛川神。何关别有物，还是倾城人。
经共陈王戏，曾与宋家邻。未嫁先名玉，来时本姓秦。
粉光犹似面，朱色不胜唇。遥见疑花发，闻香知异春。
钗长逐鬟髲，袜小称腰身。夜夜言娇尽，日日态还新。
工倾荀奉倩，能迷石季伦。上客徒留目，不见正横陈。